ตลาดหุ้นเอเชียขยับลงบ่ายนี้ จับตาข้อมูลจ้างงานสหรัฐ
ตลาดหุ้นเอเชียส่วนใหญ่ขยับลงในการซื้อขายช่วงบ่ายวันนี้ ขณะที่นักลงทุนระมัดระวังการซื้อขายก่อนหน้าการเปิดเผยข้อมูลการจ้างงานนอกภาคการเกษตรของสหรัฐในคืนนี้
7 ส.ค. 2558

ผู้สื่อข่าวรายงานว่า ตลาดหุ้นเอเชียส่วนใหญ่ขยับลงในการซื้อขายช่วงบ่ายวันนี้ ขณะที่นักลงทุนระมัดระวังการซื้อขายก่อนหน้าการเปิดเผยข้อมูลการจ้างงานนอกภาคการเกษตรของสหรัฐในคืนนี้
โดยดัชนี MSCI Asia-Pacific แทบไม่เปลี่ยนแปลงเมื่อเวลาประมาณ 13.00 น.ตามเวลาญี่ปุ่น ขณะที่ดัชนี FBMKLCI ตลาดหุ้นมาเลเซียปิดภาคเช้าที่ 1,679.86 จุด ลดลง 14.78 จุด, -0.87%
ทั้งนี้ นักลงทุนกำลังจับตารายงานตัวเลขการจ้างงานนอกภาคเกษตรเดือนก.ค.ของกระทรวงแรงงานสหรัฐ ซึ่งมีกำหนดเปิดเผยในเวลา 19.30 น.วันนี้ตามเวลาไทย โดยคาดว่าข้อมูลดังกล่าวจะทำให้เกิดความชัดเจนเกี่ยวกับการปรับอัตราดอกเบี้ยและทิศทางของดอลลาร์สหรัฐ